شف چراغانی نصیوءَ آگہی
مَرگ وھاو انت
مرگ وھاو ءِ دوژھانی نوبت انت
شف چراغانی نصیوءَ آگہی
شف کہ ابدیم انت گوں روشءَ ریملاسیں ظاہری
دائم انت شف،
شف مئے گرانیں اندرانت
شف ہواں دَگّانی پیریں چیذغ انت کہ قصواں پر ما گوشیت
قصواں پر ما گوشیث و رائ آں سرحال ءَ کنت
گوں شف ءِ ہیل مندیں چمانی گہیں چمناخی ءَ
روش ٹک ءَ دنت
گوں شف ءِ حون شنزیں ٹپاں بام پہ گوانکاں سنبریت
گوں شف ءِ سیاہ گامی ءَ
پندھانی پیتاف مزل انت
شف مئے گرانیں اندرانت
دائم انت شف،
شف چراغانی نصیوءَ آگہی
صادق مری